Tuan Yang Terutama Jeneral TNI (HOR.) (B) Datuk Seri Haji **Prabowo Subianto Djojohadikusumo (**EYD: ***Prabowo** **Subianto Joyohadikusumo)*** lahir 17 Oktober 1951 ialah seorang ahli politik, usahawan dan bekas pegawai tentera berpangkat tinggi Indonesia yang kini merupakan presiden terpilih Indonesia. Beliau juga berkhidmat sebagai Menteri Pertahanan Indonesia ke-26 dalam Kabinet Indonesia Maju sejak tahun 2019.

Beliau menempuh pendidikan ketenteraan dan meneruskan kerjaya tersebut selama 28 tahun sebelum terlibat dalam dunia perniagaan, politik dan kerajaan. Sebagai Pengerusi Parti Gerindra, Prabowo bersama Hatta Rajasa, bertanding sebagai calon Presiden Indonesia ke-7 pada pilihan raya umum 2014, tetapi dikalahkan oleh gandingan Joko Widodo dan Jusuf Kalla. Beliau sekali lagi bertanding jawatan presiden pada pilihan raya umum 2019, bergandingan dengan Sandiaga Uno. Pada Mesyuarat Kebangsaan Parti Gerindra pada tahun 2022 di Sentul, Prabowo menerima pencalonan partinya untuk bertanding jawatan presiden pada pilihan raya umum 2024.

Dilahirkan di Jakarta, zaman kanak-kanak Prabowo sebagai anak kepada ahli ekonomi Sumitro Djojohadikusumo dihabiskan di luar negara bersama ibu bapanya. Disebabkan pengalaman ini, Prabowo fasih berbahasa Indonesia, Perancis, Jerman, Inggeris dan Belanda. Minatnya dalam dunia ketenteraan dipengaruhi oleh bapa saudaranya, Subianto Djojohadikusumo, yang meninggal dunia dalam Pertempuran Lengkong. Selepas menamatkan pengajian dari Akademi Tentera Darat di Magelang pada tahun 1974 sebagai leftenan dua, beliau menjadi salah seorang komander operasi termuda dalam sejarah Tentera Darat apabila beliau mengetuai operasi Pasukan Nanggala di Timor Timur. Kerjayanya meningkat selepas berkhidmat sebagai Timbalan Komander Detasmen Counter-Terrors di Komando Pasukan Khas pada tahun 1983. Pada tahun 1996, Prabowo dilantik sebagai Komander Jeneral kor. Semasa menjawat jawatan, beliau mengetuai operasi membebaskan tebusan di Mapenduma. Apabila bapa mertuanya Presiden Suharto meletak jawatan pada tahun 1998, Prabowo berkhidmat sebagai Komander Komando Simpanan Strategik.

Selepas diberhentikan daripada perkhidmatan tentera, Prabowo menghabiskan masa di Jordan dan beberapa negara Eropah. Sekembalinya ke Indonesia, beliau meneruskan perniagaan, mengikut jejak langkah adiknya Hashim Djojohadikusumo yang merupakan seorang konglomerat. Perniagaan Prabowo termasuk sekurang-kurangnya 27 syarikat yang beroperasi dalam pelbagai sektor. Pada tahun 2008, beliau mengasaskan Parti Gerakan Indonesia Raya (Gerindra). Selain itu, beliau juga aktif sebagai pengerusi Persatuan Keharmonian Petani Indonesia. Dalam bidang sukan, beliau aktif dalam Persatuan Pencak Silat Indonesia dan Persekutuan Pencak Silat Antarabangsa.

Kehidupan peribadi
------------------

Prabowo Subianto (berdiri di kanan atas) bersama keluarganya.
Prabowo adalah anak dari Soemitro Djojohadikusumo, seorang Nasrani, dan Dora Marie Sigar. Ibunya meninggal dunia di Singapura. Beliau adalah cucu Margono Djojohadikusumo yang mengasaskan Bank Negara Indonesia dan Ketua DPA pertama. Dia mempunyai dua kakak perempuan, Biantiningsih Miderawati dan Maryani Ekowati, dan seorang adik, Hashim Djojohadikusumo.

Prabowo Subianto bersekolah di Victoria Institution, Kuala Lumpur dan Zurich International School Zurich (1963 - 1964); seterusnya meneruskan pendidikan asing di The American School in London di London (1964 - 1967). Pada tahun 1970, beliau menyambung pelajaran dalam Akademi Militer di Magelang.

Operasi di Timor Leste
----------------------

Pada tahun 1976, Prabowo Subainto terlibat dalam Operasi Tim Nanggala di Timor Leste ketika berusia 26 tahun dan merupakan komandan termuda dalam operasi itu. Pasukannya berjaya menangkap Nicolau dos Reis Lobato, ketua FRETILIN yang ketika itu menjadi Perdana Menteri Timor Leste yang pertama dan berjaya ditahan di Dili. Nicolau Lobato tertembak di bahagian perut saat bertempur di Lembah Mindelo pada 31 Disember 1978.

Pada akhir tahun 1992, Xanana Gusmao berhasil ditahan dalam operasi pimpinan beliau. setelah mendapatkan maklumat tempat persembunyian Gusmao diperoleh dari perbualan telefonnya dengan José Ramos-Horta.

Kopassus
--------

Pada tahun 1983, Prabowo Subianto ditugaskan dalam Detasemen 81 untuk memerangi keganasan. Beliau selesai menjalani latihan 'Special Forces Officer Course' di Fort Benning, Amerika Syarikat. Prabowo diberi tanggungjawab sebagai Komandan Batalion Infantri Lintas Udara. Pada tahun 1995, beliau sudah mencapai jabatan Komandan Komando Pasukan Khusus, dan hanya dalam setahun sudah menjadi Komandan Jenderal Komando Pasukan Khusus.

Operasi Pembebasan Sandera Mapenduma
------------------------------------

Operasi Pembebasan Sandera Mapenduma pimpinannya berjaya membebaskan tawanan warga Indonesia dilakukan Organisasi Papua Merdeka tahun 1996. 10 dari 12 orang dalam Ekspedisi Lorentz '95 berjaya dibebaskan. 5 orang dari Indonesia dan 7 lainnya dari Inggeris, Belanda dan Jerman. Semasa operasi, pasukan ini menyalahgunakan lambang Palang Merah pada helikopter putih untuk menipu anggota OPM.

Mendaki Gunung Everest
----------------------

Pada tanggal 26 April 1997, pasukan nasional Indonesia berjaya mengibarkan bendera Indonesia di puncak Gunung Everest merentasi laluan Nepal. Ekspedisi ini bermula pada 12 Mac 1997 dari Phakding, Nepal.

Dalang 1998
-----------

Panglima Kodam Jaya meminta bantuan Prabowo Subianto untuk tragedi Jakarta tahun 1998 ekoran rusuhan reformasi. Beberapa bangunan penting seperti rumah dinas Wakil Presiden BJ Habibie di Kuningan berjaya diamankan. Tetapi peranannya dipertikaikan. Beliau berhasil memujuk Amien Rais agar membantalkan perhimpunan di Monas.

Pada 14 Mei 1998, Prabowo Subianto bertemu dengan tokoh reformis seperti Adnan Buyung Nasution, Setiawan Djodi, Rendra, Bambang Widjajanto dan lain-lain seakan-akan peranan Soeharto pada tahun 1965. Beliau tidak ingin rampasan kuasa tentera kerana akan mencetuskan pelbagai kekacauan.

Kempen presiden
---------------

Rujukan
-------

1. ↑  Ibu Prabowo Subianto meninggal di Singapura*.* Diakses dari situs berita kompas pada 5 Mei 2014
2. ↑   Ken Conboy (2003). *Kopassus: Inside Indonesia's Special Forces*. Equinox Publishing. ISBN 9789799589880.
3. 1 2  Friend, T. (2003). *Indonesian Destinies*. Harvard University Press. m/s. 276. ISBN 0-674-01137-6.
4. ↑  Conboy, Ken (2003). *Kopassus: Inside Indonesia's Special Forces*. Equinox Publishing
5. ↑  
Mapenduma (12 Januari 2004). "Membebaskan Sandera Cara Mapenduma". *Tempo Interaktif*. Dicapai pada 28 Disember 2011.
6. ↑
7. ↑  Davis, Mark (12 Juli 1999). "Blood on the Cross". *Four Corners, Australian Broadcasting Corporation*. Check date values in: `|date=` (bantuan)
8. ↑  "Ekspedisi Mount Everest". Kopassus. Diarkibkan daripada yang asal pada 2012-01-24. Dicapai pada 18 April 2014.
9. ↑

| * l
* b
* s
Soeharto |
| --- |
| Presiden Indonesia ke-2 |
| Keluarga | 

|  |  |
| --- | --- |
| Ibu bapa | Kertosudiro (bapa) dan Sukirah (ibu) |
| Pasangan dan saudara | Tien Soeharto (isteri) • Probosutedjo (adik) |
| Generasi ke-2 | 
* Tutut (anak) dan Indra Rukmana (menantu)
* Sigit (anak)
* Bambang (anak) dan Halimah (bekas menantu), Mayangsari (menantu)
* Titiek (anak) dan Prabowo Subianto (bekas menantu)
* Tommy (anak) dan Tata (bekas menantu)
* Mamiek (anak)

 |
| Generasi ke-3 | 
* Dandy Nugroho Hendro Maryanto
* Danty Indriastuti Purnamasari
* Danny Bimo Hendro Utomo
* Eno Sigit dan Fahmi David (cucu menantu)
* Ari Sigit
* Panji Trihatmodjo
* Khirani Siti Hartina Trihatmodjo
* Dharma Mangkuluhur
* Gayanti Hutami
* Didit Hediprasetyo

 |

 |  |
| Didahului: Soekarno, Presiden Indonesia pertama Digantikan: Baharuddin Jusuf Habibie, Presiden Indonesia ke-3 |